দেশের প্রথম মহিলা রাষ্ট্রপতি হিসেবে শবরীমালায় পুজো দ্রোপদী মুর্মুর

ওয়েবডেস্ক-  দেশের প্রথম মহিলা রাষ্ট্রপতি (President Draupadi Murmu) হিসেবে শবরীমালা মন্দিরে (Sabarimala Temple) পুজো দিলে দ্রোপদী মুর্মু। ভগবান আয়াপ্পা (Lord Ayyappa) দর্শন করেন তিনি। ১৯৭০ সালে প্রাক্তন রাষ্ট্রপতি ভি ভি গিরি এই মন্দিরে শবরীমালায় পুজো দিয়েছিলে তিনি। দীর্ঘ সময় পর শবরীমালায় গেলেন রাষ্ট্রপতি মুর্মু। রাষ্ট্রপতির এই সফরকে ঐতিহাসিক আখ্যা দিয়েছে বিজেপি।

শবরীমালা মন্দিরে ঋতুমতী মহিলাদের প্রবেশ নিয়ে একসময় চাপানউতোর শুরু হয়। রীতি অনুযায়ী ১০ থেকে ৫০ বছর বয়সি এই মহিলাদের এই মন্দিরে প্রবেশের অধিকার নেই। ২০১৮ সালে এই রীতিকে অসাংবিধানিক বলে আখ্যা দেয় শীর্ষ আদালত।  আদালতের এই রায় ধর্মী সংস্কৃতির বিরোধী বলে সোচ্চার হয় বেশ কয়েকটি হিন্দু সংগঠন।

আরও পড়ুন- আসিয়ান সম্মেলনে যোগ দেবেন না মোদি!

এবার দেশের প্রথম রাষ্ট্রপতি হিসাবে দ্রোপদী মুর্মুর শবরীমালা মন্দির দর্শন তাৎপর্যপূর্ণ। বুধবার মন্দিরের সব রীতি মেনেই পুজো দেন রাষ্ট্রপতি। পাম্পা থেকে সন্নিধানম পর্যন্ত পাহাড়ি পথ পাড়ি দেন তিনি। রাষ্ট্রপতির জন্য বিশেষ চার চাকার গাড়ির ব্যবস্থা ছিল। রাষ্ট্রপতি নিজে মাথায় পবিত্র ইরুমুডিকেট্টু (দেবতার উদ্দেশে নিবেদিত পুজোর সামগ্রীর পোটলা) নিয়ে আয়াপ্পার দর্শন করেন। পরে সেই পবিত্র পোঁটলাগুলি মন্দিরের সিঁড়িতে রাখেন তিনি। তাঁদের ইরুমুডিকেট্টু গ্রহণ করে পুজো সম্পন্ন করেন মন্দিরের প্রধান পুরোহিত মেলশান্তি।

গত কেরলের পৌঁছন রাষ্ট্রপতি দ্রোপদী মুর্মু। রাষ্ট্রপতির অবতরণের পরেই কপ্টারটি একদিকের অংশ ভেঙে যায়। সেই সমস্ত বিপদ কাটিয়ে আয়াপ্পা দর্শন করলেন রাষ্ট্রপতি।

দেখুন আরও খবর-